
Astudiaethau Proffesiynol ac Addysgeg: Arwain y Dysgu: beth, sut a pham ydw i'n addysgu?

Mae Dyfodol Llwyddiannus yn amlinellu'n glir 12 egwyddor addysgeg y dylid eu defnyddio ar gyfer addysgu effeithiol. Gan ddefnyddio llenyddiaeth a'ch profiad proffesiynol yn yr ystafell ddosbarth, myfyriwch yn feirniadol ar sut y gall eich ymarfer personol gael ei ddylanwadu. Dylech ganolbwyntio ar un egwyddor addysgeg.

Rhan 1 
	Templed Profiad Proffesiynol 1:
	

	Safon Addysgeg
	Asesu ar gyfer dysgu

	Beth wnaethoch chi a pham?

	Cynlluniais wers iaith, llythrennedd a chyfathrebu ar ysgrifennu bywgraffiad ar Roald Dahl I fy nosbarth Blwyddyn 5 a 6. Dechreuais y wers yn defnyddio strategaethau Asesu ar Gyfer Dysgu i asesu dealltwriaeth flaenorol y disgyblion, lle wnaethant greu ffeil ffeithiau ar Roald Dahl. Roedd hyn wedi helpu sicrhau eu bod nhw'n barod i symud ymlaen i ysgrifennu Bywgraffiad. Llwyddodd y disgyblion i ateb y cwestiynau, felly symudais ymlaen i fodelu sut i ysgrifennu Bywgraffiad. Yna fe wnaethant wneud meini prawf llwyddiant ein hun fel dosbarth, Roedd hyn wedi cadarnhau dealltwriaeth y plant o beth yw Bywgraffiad. Yna darparais fatiau geiriau a thempledi cynllunio bywgraffiad a oedd wedi'u gwahaniaethu i ddisgyblion Grŵp coch a disgyblion Grŵp Melyn a Gwyrdd. Roedd y dasg yma wedi herio’r disgyblion i feddwl am y ffeithiau a wnaethant gasglu yn y wers flaenorol. Ar ddiwedd y wers fe wnaeth y plant asesu cyfoedion, wrth ddilyn y meini prawf llwyddiant.

	Beth rydych chi wedi’i ddysgu?

	Dysgais o’r profiad yma bod disgyblion yn mwynhau ymgymryd â heriau a gemau. Llwyddodd y mwyafrif o ddisgyblion o Grŵp Gwyrdd a Grŵp Melyn i ateb y cwestiynau ar ddechrau’r wers yn gywir sy'n arddangos eu bod yn medru cymhwyso'u gwybodaeth flaenorol i ateb cwestiynau.  Arsylwais nifer o'r disgyblion yn edrych yn ôl ar eu ffeil ffeithiau (gwaith blaenorol) i'w cefnogi ymhellach, ac felly credaf efallai gall herio gan ddefnyddio’r strategaethau AagD hyrwyddo datblygiad o ddysgwyr annibynnol. Roedd rhai yn gwrp Gwyrdd wedi mynd ati i herio’u hun wrth ymchwilio am fwy o ffeithiau i ychwanegu yn ei bywgraffiadau. Darparodd y cyfleoedd yma i blant herio ei hun yn ogystal ag adnabod ei thargedau wrth iddynt hunan asesu/asesu cymeiriad. Dysgais fod disgyblion yn mwynhau edrych ar waith eu cyfoedion a helpu i gilydd i gyrraedd ei thargedau. Er hyn gwelaf fod Grŵp coch (gallu is) wedi gweld hyn yn heriol ac nad oeddent yn gallu adnabod ei thargedau. O achos hyn byddaf yn ceisio sicrhau fy mod i'n trafod gyda grŵp coch y meini prawf llwyddiant yn fwy manwl er mwyn sicrhau eu dealltwriaeth. 

	Beth nesaf?

	Yn yr achos yma, mae'n ymddangos bod cwestiynu a herio'r disgyblion ar ddechrau gwers wedi hyrwyddo eu datblygiad ac wedi helpu iddynt ddatblygu i fod yn ddysgwyr annibynnol. Ffaith hysbys yw bod strategaethau AagD yn ffordd bwysig o ddarganfod os mae’r dysgwyr yn deall amcan y wers yn ogystal â helpu iddynt ymgorffori'n effeithiol yn ystod y gwersi (Cambridge International Education Teaching Team, d.a.). O ganlyniad, byddaf yn parhau i ddefnyddio strategaethau AagD yn effeithiol yn y dosbarth wrth sicrhau fy mod yn gwahaniaethu'r Meini prawf llwyddiant wrth drafod gyda’r disgyblion sydd ddim yn deall.



	Templed Profiad Proffesiynol 2:
	

	Safon Addysgeg
	Profiadau dysgu cyfunol


	Beth wnaethoch chi a pham?

	Cynlluniais wers ar gyfer maes dysgu a phrofiad y Celfyddydau mynegiannol lle'r oedd fy nosbarth blwyddyn 5 a 6 yn mynd allan i'r awyr agored a chasglu deunyddiau naturiol megis dail, cerrig a brigau i greu portread o gymeriad o’r chwedl Culhwch ac Olwen. Dechreuais y wers wrth dangos deunyddiau naturiol ac yna gofyn sut fyddwn yn gallu defnyddio rhai’n er mwyn creu portread o’r cymeriadau. Nu’r plant yn ymgysylltu’n dda ac yn adnabod amcan y wers. Cynlluniais brofiadau cyfunol yn y wers yma er mwyn helpu’r dychymyg y plant a sicrhau eu bod yn cael profiadau tu allan i'r ystafell ddosbarth. Llwyddodd y disgyblion i greu darluniau o’r cymeriadau gan ddefnyddio amryw o ddeunyddiau. Roedd y plant wedi mynd ati i dynnu llun ar ipad o’u portreadau a rhannu ar hwb. Wedyn, roedd y plant wedi printio a gludo o fewn eu llyfrau ac yn eu nodi. Roedd pob grŵp yn llwyddiannus yn y wers ac wedi cydweithio’n arbennig.

	Beth rydych chi wedi’i ddysgu?

	Dysgais o’r profiad yma bod disgyblion yn mwynhau ymgymryd â heriau yn yr awyr agored. Yn fy nosbarth roedd gennyf tri phlentyn ADY. Roedd y tair yma wedi serennu yn y wers ac wedi mwynhau. Roeddent yn llwyddiannus yn y dasg ac wedi deall amcan a meini prawf llwyddiant y wers. Yn ogystal â hyn, roedd yn glir bod y plant i gyd wedi mwynhau fod allan yn awyr agored yn chwilio am ddeunyddiau i greu darlun creadigol. Arsylwais fod y plant wedi datblygu gwerthfawrogiad a pharch tuag at natur. Yn ogystal â hyn gwelais fod y plant wedi cydweithio gyda’i gilydd yn well tu allan na fyddant wedi yn y dosbarth. Roedd y plant wedi rhannu adnoddau a chydweithio gyda’i gilydd sydd yn sgiliau bywyd hanfodol. Gwêl bod y sgiliau yma wedi cael ei hymestyn trwy ddysgu yn yr awyr agored. 

	Beth nesaf?

	Y camau nesaf ar gyfer fy natblygiad yw sicrhau fy mod i yn gwneud fwy o wersi sydd yn hyrwyddo profiadau dysgu cyfunol. Yn ogystal â hyn byddaf yn sicrhau fy mod yn cynllunio fy ngwersi’n addas ar gyfer y disgyblion ADY sydd yn fy nosbarth. Roedd gwneud hyn wedi sicrhau cynnydd i'r disgyblion yn enwedig i un plentyn ADY penodol sydd ag Aspergers. Fe wnaeth y plentyn yma yn ystod y wers cymryd camau enfawr megis cydweithio gyda gweddill y dosbarth a chymryd rhan mewn gwers dosbarth cyfan. Byddaf yn dal ati i gynllunio gwersi yn yr awyr agored yn ogystal cynllunio tuag at ddiddordeb y plant. Dywed rhai, os oes gan blant ddiddordeb, byddant yn dysgu (Broderick a Hong, 2020). Yn ogystal â hyn mynega rhai bod hyder a hunan-barch yn cael eu codi os cynllwyniwyd athrawon gwersi dydd ymwneud a diddordebau ei disgyblion (Broderick a Hong, 2020). 



	Templed Profiad Proffesiynol 3
	


	Safon Addysgeg
	Cyd-destunau dilys bywyd go iawn


	Beth wnaethoch chi a pham?

	Cynlluniais wers Celfyddydau mynegiannol i fy nosbarth Blwyddyn 5 a 6 lle'r oedd y plant yn cynllunio poster i ddenu pobl I Sir Gaerfyrddin. Yn y wers flaenorol fe wnaethom 7 Rhyfeddod y byd ac fe wnaeth plentyn gofyn a oes ‘7 rhyfeddod Cymru?’ O achos hyn fe ofynnais iddynt a hoffent wneud wers ar lefydd yn ei’n ardal leol ac roedd pawb yn awyddus. Dechreuais y wers yn gadael y plant i ymchwilio mewn i lefydd yn Sir Gaerfyrddin. Daethom 'nôl at ein gilydd i drafod y llefydd penodol ar gwestiynau canlynol ‘Beth oedd yn ddiddorol amdanynt? Pam byddai pobl eisiau mynd yno?’ Roedd hyn wedi sicrhau bod y plant wedi gwneud ymchwil dilys ac yn deall y dasg. Yna fe wnes i fodelu enghraifft o boster i ddenu pobl I Sir Gaerfyrddin. Fe wnaethom drafod yr iaith a defnyddir a beth sydd yn creu poster da. Yna I wahaniaethu fe ddarparais fat geirfa i ddisgyblion Grŵp Coch.

	Beth rydych chi wedi’i ddysgu?

	O'r profiad yma, dysgais fod disgyblion yn mwynhau ymgymryd â gwersi sydd ymwneud a chyd destunau bywyd go iawn. Gwelais fod y plant yn ysgogol yn y wers i gyflwyno’r dasg ac yn edrych ymlaen tuag at ymchwilio. Roedd pob grŵp gallu wedi ymgysylltu’n dda yn y wers. Gwelais fod y plant wedi gafael mewn syniadau’r dasg yn haws ac yn fwy effeithiol ac roeddent wedi dangos diddordeb yn y dasg. Galluogodd y wers yma i'r plant i gysylltu eu dysgu â’u bywydau eu hunain a’r byd o’u cwmpas. Roedd y wers yma wedi bwrw 4 diben ac roedd y plant wedi gallu penodi hyn wrth i ni drafod pa sticer diben ydy’r wers hwn yn cysylltu gyda. Gwelais fod dysgu am lefydd lleol a’u hanes yn gyfrwng pwerus i gefnogi disgyblion i ddeall bod gan eu cymdogaeth a phobl yn union fel nhw gysylltiad â hanes cenedlaethol a byd-eang. Rhoddir y wers cyfle i’r disgyblion arddangos eu dysgu trwy greu'r poster.

	Beth nesaf?

	Yn ystod fy mhrofiad dysgu proffesiynol byddaf yn dal ati i gynllunio gwersi sydd ag cyd-destunau bywyd go iawn. Gallaf yn y gwersi dilynol wedi darparu cyfle ar gyfer gwaith maes yn yr ardal leol. O hyn, gall y plant ymweld ar lefydd a ymchwiliwyd i yn ogystal â dysgu fwy am hanes i gymuned.  
I ehangu'r profiad yma gallaf dro nesaf gwahodd bobl yn y gymuned i fod siarad â’r disgyblion ynghylch y llefydd lleol er mwyn i'r plant dysgu amdanynt. Hefyd gallaf ddod â rhai erthyglau o bapurau newydd lleol neu genedlaethol i mewn i addysgu am y gymuned leol. Gallaf roi’r plant mewn grwpiau a chaniatáu amser iddynt ddarllen yr erthyglau a thrafod gyda'i gilydd er mwyn deall yn well.




	Templed Profiad Proffesiynol 4
	Gwrando ar gerddoriaeth ( tair sain gwahanol) a paentio golygfa o chwedl Culhwch ac Olwen. 

	Safon Addysgeg
	Themâu traws-gwricwlaidd


	Beth wnaethoch chi a pham?

	Cynlluniais wers Celfyddydau Mynegiannol a themâu trawsgwricwlaidd iaith llythrennedd a chyfathrebu. Yn y wers roedd y plant yn gwrando ar dair sain wahanol ac yna yn cysylltu gydag un olygfa o’r chwedl Culhwch ac Olwen. Ar ddechrau’r wers fe wnaethom ailedrych dros y chwedl er mwyn sicrhau bod y plant yn cofio'r golygfeydd. Roeddem wedi darllen y stori gyda'n gilydd. Yna wnes i chware’r gerddoriaeth ac roedd y plant yn nodi pwyntiau bwled i bob un e.e. can 1 – Cerddoriaeth ysgafn- hapus- Culhwch yn priodi Olwen. Ar ôl y dasg yma gwnaethom drafod pob can yn fanwl gan ddefnyddio geirfa gerddorol e.e.. tawel, uchel, dwfn, ysgafn.  Yna gwnaeth y plant mynd ati i ddewis 1 can a llunio llun o’r olygfa gwelsant wrth wrando ar y gerddoriaeth. Datblyga hyn sgil creadigol a dychymyg y disgyblion. Ar ôl hyn fe aeth y plant ati i ysgrifennu paragraff byr pam dewiswyd yr olygfa tuag at y gerddoriaeth. Roedd hyn wedi helpu’r plant allu rhoi rheswm dros eu dewis. Roedd y wers yma wedi galluogi’r plant myfyrio ar gysyniadau a syniadau a rhyngweithio â'i gilydd wrth iddynt gloddio'n ddyfnach i ffocws y wers. Wrth gysylltu’r ddau faes dysgu a phrofiad roedd wedi helpu dyfnhau dysgu’r plant.

	Beth rydych chi wedi’i ddysgu?

	Dysgais o’r profiad yma bod y wers  trawsgwricwlaidd yma wedi cynnig ffordd greadigol o ddatblygu gwybodaeth, sgiliau a dealltwriaeth plant wrth eu hysgogi i ddysgu trwy bynciau ysgogol. Gwelais fod y wers wedi ennyn dychymyg y plant ac roeddent wedi mwynhau. Rhoddodd y wers cyfle i mi annog ymholi gweithredol, cymryd yr awenau, a thrafodaeth a dadl gan blant. Roedd gan y plant barnau gwahanol ar y gerddoriaeth ac roedd rhai yn gweld pethau gwahanol i'w gilydd. Roedd y profiad yma wedi caniatáu i mi ddefnyddio pynciau academaidd lluosog ar yr un pryd. Mae wedi bod yn ffordd effeithiol o ddysgu sgiliau datrys problemau i'r plant yn ogystal â rhoi ystyr byd go iawn i aseiniadau wrth gynyddu eu hymgysylltiad. Wrth arsylwi gwelais fod ymdeimlad o gyflawniad wrth gwblhau’r dasg gan y plant wedi ei chryfhau. Credaf fod y wers drawsgwricwlaidd yma wedi bod yn ffordd effeithiol o ddysgu sgiliau datrys problemau rhoi ystyr byd go iawn i aseiniadau ysgol, a chynyddu ymgysylltiad a thrylwyredd y plant. Dysgais fod dysgu mewn meysydd trawsgwricwlaidd yn ffordd o gyfuno gwahanol feysydd dysgu a phrofiad i gyflwyno gwersi y mae plant yn mwynhau ac yn datblygu i gyrraedd eu targedau. Yn ogystal roedd y plant wedi cael eu hysgogi i ddysgu trwy gyfres o bynciau sy'n gysylltiedig a gwelais hyn yn fuddiol wrth iddynt fynd ati i gwblhau’r dasg.

	Beth nesaf?

	Byddaf yn dal ati I gynllunio gwersi trawsgwricwlaidd er mwy’n sicrhau cynnydd a datblygiad plant. 
Rhoddir gwersi trawsgwricwlaidd cyfleoedd i mi ddatblygu gwaith tîm wrth i mi drafod fy ngwers gyda athrawes sydd yn cynrychioli Maes dysgu a phrofiad Iaith Llythrennedd a chyfathrebu. Byddaf yn parhau i ddatblygu sgiliau gwaith tîm wrth cydweithio gyda athrawon eraill. Hefyd byddaf yn dysgu mwy o wybodaeth am y broses ddysgu wrth gynllunio’n trawsgwricwlaidd.



Rhan 2  
Yn yr aseiniad yma byddaf yn myfyrio yn feirniadol ar sut mae fy ymarfer personol wedi cael ei ddylanwadu gan ffocysu ar egwyddor addysgeg “atgyfnerthu yn rheolaidd y sgiliau trawsgwricwlaidd, sef llythrennedd, rhifedd a chymhwysedd digidol, ac yn darparu cyfleoedd i'w hymarfer” (Llywodraeth Cymru, 2020). Byddaf yn trafod sut all atgyfnerthu sgiliau trawsgwricwlaidd yn fy mhrofiadau addysgu helpu i wella fy arfer proffesiynol yn y dyfodol. Noda Barnes (2015), bod profiadau trawsgwricwlaidd wrth galon cwricwlwm ysgolion. Mae dysgu trawsgwricwlaidd yn ffordd o gyfuno gwahanol bynciau ysgol i gyflwyno cwricwlwm lle mae’r disgyblion yn ymgysylltu’n fwy ac yn mwynhau (Barnes, 2018). Yn aml, mae dysgu trawsgwricwlaidd yn cael ei ddefnyddio fel ysgogiad neu i gynnig mwy o ddyfnder i thema nag y gallai un pwnc craidd ei wneud (Barnes, 2018). Wrth ddefnyddio dulliau trawsgwricwlaidd gall cynyddu safonau uchel ysgolion mewn llythrennedd a rhifedd (Estyn, 2017). Mae dysgu trawsgwricwlaidd yn digwydd pan fydd sgiliau, gwybodaeth ac agweddau sawl disgyblaeth wahanol yn cael eu cymhwyso i un thema neu brofiad (Barnes, 2015). Trwy gynllunio’n trawsgwricwlaidd gall ysgolion ymgysylltu â dysgu cynaliadwyedd i ysbrydoli mentrau rhyngddisgyblaethol o fewn meysydd economaidd-gymdeithasol, diwylliannol neu gymdeithasol-wleidyddol (Dyment  Hill  a Emery, 2015). 
Rhanna Barnes (2015) bod dulliau trawsgwricwlaidd yn effeithiol wrth addysgu a dod o hyd i atebion moesegol, adeiladu cymhelliant unigol a grŵp, cynnal diddordeb a chodi safonau. Noda Estyn (2017) a Barnes (2015) dylai addysgeg drawsgwricwlaidd dda fod yn berthnasol. Yn ôl Barnes (2015) mae perthnasedd yn cynnwys yr angen i athrawon cynyddu’r rhyngweithio gyda byd eu plant. Esbonia bod y wybodaeth hon yn cael ei ymgorffori o blant heddiw ym mhob gwers er mwyn ysgogi cyfranogiad ac ymgysylltiad (Barnes, 2015). Yn ystod fy mhrofiad addysgu proffesiynol (PAP) fe gynlluniais wers rhifedd ar ddarllen amserlenni trên lle bu’r plant yn defnyddio eu sgiliau iaith, llythrennedd a chyfathrebu wrth iddynt darllen yn fanwl y cwestiynau wrth uwch oleuo’r pethau pwysig ac ymateb yn frawddegau llawn eu hatebion. Wrth gysylltu’r wers hon a thema bywyd pob dydd (amserlenni trên) roeddwn wedi denu sylw a derbyn ymgysylltiad cadarnhaol wrth y plant (Barnes, 2015). Wrth gynllunio’n trawsgwricwlaidd a cysylltu’r wersi gyda bywyd pob dydd galluoga myfyrwyr i brofi cysyniadau a sgiliau, yn hytrach na dysgu sy'n ddamcaniaethol neu'n ddelfrydol (Covey, 2012; Vygotsky, 1962).  Gosoda rhai bod gallu athrawon i wneud cysylltiadau rhwng pwnc a ‘byd go iawn’ disgyblion yn hollbwysig wrth bennu ansawdd y profiad dysgu (Parker, Heywood a Jolley, 2012). Cydnabydda Vygotsky (1962) bod dysgu bob amser yn digwydd ac na ellir ei wahanu oddi wrth gyd-destun cymdeithasol. Mae astudiaeth gan Dyment, Hill ac Emery (2015) wedi amlygu posibiliadau addawol y gall ymagwedd drawsgwricwlaidd eu cynnig i ysgolion sy’n cefnogi myfyrwyr i weithredu ar gyfer dyfodol cynaliadwy mewn byd sy’n newid yn gyflym. Anogwyd dull Montessori (2003) gweithgareddau ymarferol bob dydd megis glanhau, golchi, plannu a choginio. Cred Montessori (2003) y ffordd orau i ddatblygu sgiliau darllen ac ysgrifennu cynnar plant oedd i ddefnyddio lluniau gweledol, gemau paru, llythrennau neu rhifau mewn tywod i'w teimlo a geiriau a llythrennau symudol. Cytuna Steiner a Bumford (1996) dylai cwricwlwm ysgolion meithrin sgiliau bywyd pob dydd, cyfrifoldebau am y ddaear a phobl eraill a pharatoi plant ar gyfer heriau'r dyfodol. Noda bod hyn yn cael eu cyflawni trwy gwricwlwm sydd wedi'i gynllunio i fod yn bersonol ddiddorol, yn ymwybodol ysbrydol, seiliedig ar brofiad ac yn ymatebol i fyd ffisegol natur (Steiner a Bumford,1996).  Rhodd dull Montessori (2003) cyfleoedd i blant ddatblygu annibyniaeth wrth i bob plentyn cymryd cyfrifoldebau ei hun gan gadw ardaloedd eu dosbarth yn daclus a threfnus, ac fe hanogwyd gan athrawon i symud o gwmpas meysydd thema. Esbonia Hayes (2010) bod gwersi trawsgwricwlaidd profiadau bywyd ehangach mewn ymgais i wneud addysg yn fwy perthnasol ac ystyrlon i blant. Ehanga Hayes (2010) bod gwersi trawsgwricwlaidd yn cael ei weld fel ffordd o gefnogi trosglwyddo dysgu a sgiliau o un sefyllfa i’r llall, addysgu disgyblion i feddwl a rhesymu, a darparu cwricwlwm mwy perthnasol i ennyn diddordeb disgyblion.
Serch hyn, dylid ystyried y broblem o bob ongl. Mynega rhai bod cysylltiadau trawsgwricwlaidd rhwng rhai pynciau yn fwy naturiol nag ydynt rhwng eraill, er enghraifft, gall cysylltiadau rhwng cerddoriaeth a daearyddiaeth debygol fod yn anodd i'w creu'n naturiol na'r rhai rhwng gwyddoniaeth a dylunio a thechnoleg (Hayes, 2010).  Dadleua eraill trwy addysgu’r cwricwlwm yn ei gyfanrwydd integredig, fod barn disgyblion ar ddysgu yn debygol o fod yn fwy cyfannol, tra os yw athrawon yn pwysleisio gwahaniad ac arwahanrwydd pynciau gall sefydlu rhwystrau artiffisial ym meddyliau plant (Hayes, 2010).
Yn ystod PAP cynlluniais wers gan gyfuno Maes Dysgu a Phrofiad (MDaPh) Y celfyddydau mynegiannol, iaith, llythrennedd a chyfathrebu a’r dyniaethau. Chwaraeais tair sain gwahanol yn y wers ac bu’r plant yn cysylltu rhain gyda un olygfa o chwedl Culhwch ac Olwen. Ar ôl dewis y golygfa a’r gân fe wnaeth y plant mynd ati i dynnu llun yr olygfa a paentio gyda dyfrlliw. Cefnoga Rowley a Cooper (2009) bod cynnwys y wers yma wrth i blant defnyddio ei dychymig a datblygu yn y celfyddydau, ond hefyd datblygu eu sgiliau iaith wrth drafod y stori, yn berthnasol ac yn rhoi profiadau gwerthfawr i'r disgyblion. Ymhellach, dywed bod defnyddio cerddoriaeth wrth wraidd y dyniaethau ac yn ymwneud â datblygiad emosiynol a chymdeithasol plant yn ogystal â gwybyddol (Cooper, 2000). Er bod manteision posibl i ddull o’r fath, gall cysylltu pynciau’n greadigol i roi cyd-destun ystyrlon, ymarferol a chyfannol i ddysgu disgyblion, gyflwyno her sylweddol i athrawon dosbarth profiadol yn ogystal â rhai newydd (Parker, Heywood a Jolley, 2012). I gefnogi hyn ymhellach, gwêl rhai bod defnyddio’r celfyddydau yn rhoi’r gallu i wneud cysylltiadau ehangach oherwydd ei fod yn galluogi golwg aml-sbectif i ddod i’r amlwg ac yn gymorth i’r broses ddysgu ei hun (Rowley a Cooper, 2009). Rhodda ysgolion Waldorf  amlinelliad manwl o gwricwlwm sy'n seiliedig ar ddatblygiad sydd wedi'i drwytho'n gryf â'r celfyddydau (Steiner a Bamford, 1996). Mae cwricwlwm Waldorf yn seiliedig ar bynciau trawsgwricwlaidd a’i thema gyffredinol yw datblygiad hunanoldeb (Steiner a Bamford, 1996). Cred Steiner a Bamford (1996) dylai athrawon cynllunio er mwyn adlewyrchu ac arwain ymwybyddiaeth, creadigrwydd a dychymyg plentyn. Er i gwricwlwm Steiner a Bamford (1996) defnyddio pynciau ar wahân, darpara hefyd cyfleoedd rheolaidd i roi dysgu pwnc mewn cyd-destunau trawsbynciol fel dramâu, prosiectau adeiladu, arddangosfeydd, teithiau cerdded yng nghefn gwlad a dathliadau tymhorol. Hyrwydda arfer trawsgwricwlaidd ymgysylltiad disgyblion ac gosoda profiadau addysgol effeithiol o fewn cwricwla sy'n seiliedig ar datblygu gwybodaeth a sgiliau sy’n haws eu mesur (Parker, Heywood a Jolley, 2012).
Yn ogystal â hyn fe wnes i gyfuno MDaPh Iechyd a Lles wrth ymgorffori ymarfer corff mewn i wers mathemateg. Yn y wers bu’r plant yn amcangyfrif sawl munud mae gweithgareddau amrywiol e.e rhedeg o gwmpas yr iard yn eu cymryd.  Creda Isaacs (2006) fod dysgu yn yr awyr agored yn hynod o bwysig a buddiol i blant ifanc. Awgryma ymchwil Barnes (2015) bod gwersi trawsgwricwlaidd yn yr awyr agored yn rhoi  teimladau mewnol o hapusrwydd personol i blant gan gynnwys ymdeimlad o reolaeth dros agweddau ar fywyd. Eglura ymhellach bod mwynhau’r un ymdeimlad o les yr un mor bwysig i athrawon ac mae angen mynd i’r afael ag ef yn ganolog mewn arferion datblygu staff ac addysg athrawon (Barnes, 2015). I gefnogi hyn esbonia Parker, Heywood a Jolley (2012) bod gwersi trawsgwricwlaidd yn hyrwyddo cyflwr cadarnhaol o les i blant ac yn eu helpu i archwilio a darganfod ac adeiladu syniadau. Serch hyn, esbonia Bourne a Pollard (1994)  y gall athrawon  trin y cyngor ar ddarpariaeth drawsgwricwlaidd mewn ffordd fecanyddol, gan ddefnyddio rhestrau gwirio i ddangos yr ymdrinnir â’r pum thema yn y pynciau sylfaen.
Medd Barnes (2018) dylai gwersi drawsgwricwlaidd cynnwys dysgu sydd yn cael ei arwain gan y plentyn. Ymddangosa bod plant hyderus yn elwa o ddulliau o’r fath ac yn datblygu meddwl creadigol a chydweithredol yn llwyddiannus wrth wneud (Barnes, 2018). Yn ôl Parker, Heywood a Jolley (2012), mae athrawon yn cydnabod bod disgyblion yn cyflawni cyflyrau o emosiwn neu ‘lif’ cadarnhaol pan fyddant yn teimlo bod ganddynt reolaeth dros eu hamgylchedd dysgu. Er hyn, mae myfyrwyr llai hyderus yn llai tebygol o fynnu mewn cyd-destunau a gychwynnir gan y plentyn. Her sydd yn codi yn ôl Barnes (2018) yw bod disgwyliadau cwricwlwm, arolygu ac asesu yn arwain athrawon i osgoi dulliau a arweinir gan y plentyn a dulliau oportiwnistaidd wrth i blant symud ymlaen trwy addysg gynradd. Ond mae dull Montessori (2003) yn ddull addysgu a arweinir gan blant sy'n rhoi plant mewn amgylchedd dysgu parod lle gall plant ddewis yn rhydd y gweithgareddau y maent am eu gwneud. Yn ystod PAP addysgais gwers gwyddoniaeth ar gwrthiant aer lle gwnaeth y dysgwyr arwain y dysgu trwy penderfynu amcan a meini prawf llwyddiant (MPLl) y wers. Daeth y plant tuag at drafodaeth i greu amcan a MPLl llwyddiannus ar gyfer y wers a chydweithio yn ei grwpiau i wneud y dasg. Nododd Vygotsky (1978), fod plant yn cyflawni mwy na'r disgwyl ar lefel ddatblygiadol yn unig pan fyddant yn gweithio mewn grwpiau i ddatrys problemau. O achos hyn, cynigia Vygotsky (1978) ‘‘Zone of Proximal Development’’ (ZPD) sy’n cefnogi dysgu plant mewn grwpiau (Vygotsky, 1978, tud. 84). Yn yr un modd awgryma Greenwood (2013) , ar gyfer addysgu trawsgwricwlaidd effeithiol mae angen i athrawon gynnwys dulliau penagored a hyblyg wrth gyflwyno, a defnyddio ystod o adnoddau a chymysgedd o waith dosbarth cyfan, gwaith grŵp a gwaith annibynnol. Ychwanega, bod pob un o'r agweddau hyn yn gofyn am rywfaint o hyder yn ogystal â gwybodaeth a sgil (Greenwood, 2013).
Dadleua rhai nad yw ymagwedd integredig yn ddigon trwyadl, yn enwedig wrth sicrhau bod plant yn cael cyfleoedd cyson i ennill medrau sylfaenol yn y pynciau allweddol (Hayes, 2010). Mynna rhai bod gormod o ddewis gan ddisgyblion trwy’r nodweddion destun a gwaith thematig (Hayes, 2010). Cred rhai yn gryf bod hyn yn caniatáu i blant osgoi meysydd dysgu y maent yn ei chael yn anodd, gan annog arferion gwaith ac agweddau gwael (Hayes, 2010). Y camau nesaf wrth ddatblygu'n broffesiynol bydd i gynllunio gwers drawsgwricwlaidd gan cyfuno y dysgwyr yn arwain y dysgu er mwyn cynhyrchu dysgu dwfn a throsglwyddadwy yn y MDaPh (Barnes, 2015). Ond, eglura Barnes (2015) ni fydd hyn yn hawdd ac fe ddaw ag ymarfer. 
Rhoddir themâu trawsgwricwlaidd cyfleoedd bwysig er mwyn i’r plentyn fwynhau amryw o bynciau gwahanol (Barnes, 2015). Noda Barnes (2015) a Isaac (2006) bod gweithredu cwricwlwm a cynlluniau trawsgwricwlaidd, a arweinir gan chwarae, datblygu annibyniaeth a chwilfrydedd plant. Wedi dweud hyn, dadleua Cohen (2006) nad yw chwarae bob amser yn fuddiol, megis pan fydd ‘chwarae o gwmpas’ y dechrau nid yw’r plant yn dysgu effeithiol trwy chwarae. Ystyria Cohen (2006)  chwarae i gyd fel cyflwr meddwl yn hytrach na chyfres o ymddygiadau. Ond cadarnha Isaac (2006) fod angen chwarae fel sylfaen pob dysgu diweddarach i hyrwyddo ddatblygiad annibyniaeth plant y blynyddoedd cynnar. Yn ogystal a hyn, mae dysgu drwy chwarae yn rhoi cyfleoedd i ddysgu yn drawsgwricwlaidd ac i fwynhau dysgu am ei hun ac nid ar gyfer swydd neu rôl yn y dyfodol y gallent ei chyflawni neu beidio (Barnes, 2015). Eglura Barnes (2015) bod angen i athrawon rhoi’r pwyslais ar 'yma' a 'nawr' y plentyn  a gall gwneud hyn wrth edrych ar ymchwil amrywiol ac ymdrechion cwricwlaidd i ddarganfod beth sy'n bwysig i blant yn nosbarthiadau ysgol heddiw. Yn ystod PAP 1 roedd gen i ddosbarth cymysgu o flwyddyn 1 a 2 ac fe chynlluniais heriau trawsgwricwlaidd gwahanol iddynt gan ddefnyddio elfennau o chwarae. Er enghraifft, fe wnaethom creu toes ein hun yn y gwersi blaenorol ac yna aeth y plant mewn i'r ardal yn ddefnyddio’r toes i greu modelau, gan ddangos eu dealltwriaeth o siapiau a llythrennau. Noda Neill (1960) bod darparu elfennau o chwarae wrth ddysgu yn cefnogi defnydd plant o sgiliau llythrennedd a mathemateg ac arferion gwyddoniaeth wrth iddynt chwarae a dysgu mewn unrhyw weithgaredd. Mynega Neill (1960) nad oes gan y rhan fwyaf o fyfyrwyr ddiddordeb ym mhynciau safonol y cwricwlwm, ond y dylai dysgu ddod ar ôl chwarae. Sefydlodd Neill (1960) Ysgol Summerhill yn Suffolk ym 1921, cymuned ddemocrataidd a hunanlywodraethol lle’r oedd plant yn dysgu beth a phryd yr hoffent gydag athrawon. Pwysleisia Neill (1960) bod angen i athrawon bod yn barod i adeiladu ar ddiddordebau y plant a oeddent wedi'u darganfod trwy chwarae ac ychwanega Barnes, (2018) gall cynllunio trwy themâu trawsgwricwlaidd adnabod hyn. Dadleua Kerry (2015) bod angen dealltwriaeth ddwfn a soffistigedig o ddysgu ar athrawon, a gwybodaeth addysgol eang, er mwyn datblygu’r cwricwlwm mewn ffyrdd sy’n cyfuno strwythur a hyblygrwydd, ac sy’n cefnogi chwarae a cynlluniau trawsgwricwlaidd. Fel Barnes (2015), cred Kerry (2015) bod addysgu yn drawsgwricwlaidd yn galluogi dysgwyr i ganfod perthnasoedd newydd a chreu systemau a strwythurau newydd yn eu ffordd o feddwl ac o achos hyn nid yw’n cyfyngu’r plentyn mewn unrhyw ffordd. Rhydd Kerry (2015) dylai athrawon ymestyn ac adeiladu ar ddysgu gweithredol sydd yn seiliedig ar chwarae er mwyn gwella parhad dulliau addysgeg. Er hyn roedd adolygiad Kerry (2015) ynghylch sut gall athrawon datblygu her ac ymestyniad mewn chwarae er mwyn cynnal dilyniant yn llai clir. 
Mae Grenfell (2002) yn dadlau bod addysgu trawsgwricwlaidd yn rhoi pwysau ar athrawon o ran eu datblygiad proffesiynol eu hunain mewn dwy ffordd. Yn gyntaf, noda  mae'n gallu mynd yn erbyn terfynau eu gwybodaeth a'u dealltwriaeth o'r byd, wrth iddynt symud allan o'u hoff bynciau (Grenfell, 2002). Yn ail, mae'n gallu eu herio i symud ymlaen mewn ffyrdd a fydd yn cefnogi eu haddysgu effeithiol o ieithoedd trwy destunau a MDaPh eraill (Grenfell, 2002). Serch hyn, mynega Robinson (1999), dylai addysg fod yn unigol, a dylid cadw'r amrywiaeth o ddewisiadau cwricwlwm mor eang â phosibl. Creda dylid ei drefnu’n ymarferol ac yn emosiynol fel bod chwilfrydedd a diddordeb dwfn yn ganlyniadau tebygol addysgu, a dylai ganolbwyntio ar ddarganfod yr hyn sy’n greadigol ym mhob un drwy cynllunio’n drawsgwricwlaidd (Robinson, 1999). Dywed rhai bod mwy o fentrau cynaliadwyedd yn cael eu defnyddio mewn addysgu a dysgu ar draws y cwricwlwm trwy ddysgu trawsgwricwlaidd (Dyment  Hill  a Emery 2015).
Ceir llawer o sôn fod themâu trawsgwricwlaidd yn ffordd o sefydlu cysylltiadau ar draws y MDaPh ac gall annog disgyblion i ymgymryd ag ymholiad gweithredol (Hayes, 2010). Eglura Barnes (2015) bod y gymuned leol, ei phryderon a'i hamgylcheddau yn ffynhonnell arall o faterion a chyd-destunau perthnasol wrth gynllunio’n drawsgwricwlaidd. Rhanna dylai ysgolion gynnwys ymweliadau lleol, partneriaethau a grwpiau cymunedol yn eu rhaglenni datblygiad personol a phroffesiynol (Barnes, 2015). Gosoda Llywodraeth Cymru (2020) teimla plant gwerthfawrogiad wrth gael profiadau gyda ymweliadau gan pobl o fewn y gymuned neu tu allan i'r ysgol (Llywodraeth Cymru, 2020). Rhanna Noddings (1992) bod angen ganiatáu i athrawon a myfyrwyr ryngweithio fel personau cyfan, ac mae angen datblygu polisïau sy’n trin yr ysgol fel cymuned gyfan. Cyflwyna Hosack (2014) bod defnyddio prosiectau trawsgwricwlaidd yn helpu disgyblion i arddangos a pherffeithio eu sgiliau, gwybodaeth a dealltwriaeth y maent wedi’u dysgu mewn meysydd pwnc sydd wedi’u haddysgu’n arwahanol. Cyflwyna Alexander (2009), bod angen i athrawon ddatblygu ffocws mwy beirniadol ar waith trawsgwricwlaidd, ac ar eu rolau eu hunain. Mae Kerry (2015) yn dadlau y gall athrawon, trwy ddatblygu eu repertoires o addysgu, ymestyn repertoires cyfranogiad a dysgu plant, ac y gellir cyflawni hyn trwy ddulliau addysgeg trawsgwricwlaidd.  Yn ôl astudiaeth gan Greenwood (2013), profwyd wrth cynllunio a agweddau drawsgwricwlaidd gall arwain at waith rhagorol. Cyfeiria athrawon yn benodol at deimlo eu bod bellach yn cael mwy o gyfle i ymwneud â chynllunio ac addysgu testunau lleol, elfennau amserol, cyfredol, perthnasol neu'n cynnwys addysgu 'digymell' trwy ddefnyddio gwaith trawsgwricwlaidd (Greenwood, 2013). Yn debyg, trafoda Parker Heywood a Jolley (2012), bod  arfer trawsgwricwlaidd effeithiol yn rhoi pwyslais arbennig ar wybodaeth bynciol a phedagogaidd athrawon i gyfuno disgyblaethau fel eu bod yn gallu tynnu allan y corff cyffredin o wybodaeth, sgiliau a dealltwriaeth er mwyn nodi’r ffyrdd y gallent ddarparu cyfleoedd ar gyfer datblygiad, atgyfnerthu, cymhwyso a chyffredinoli.
Ni rhaid chwilio ymhell i ganfod tystiolaeth bod gwersi trawsgwricwlaidd yn galluogi athrawon a dysgwyr i wneud cysylltiadau yn eu dysgu trwy archwilio cysylltiadau clir a pherthnasol ar draws y cwricwlwm (Kerry, 2015). Mae’r defnydd o ddefnyddio themâu trawsgwricwlaidd yn cefnogi defnydd a chymhwysiad o’r hyn a ddysgwyd mewn ffyrdd newydd a gwahanol ac mae’n darparu cyfleoedd i ddyfnhau dysgu, er enghraifft trwy ateb cwestiynau mawr, archwilio mater, datrys problemau neu gwblhau prosiect terfynol (Kerry, 2015). Yn astudiaeth gan Dyment, Hill a Emery (2015) canfuwyd fod yr athrawon a oedd yn ymwneud â chynllunio trawsgwricwlaidd yn ymgysylltu'n fawr ac yn llawn cymhelliant tuag at y dull hwn. Ychwanegodd fod hwn yn bwynt pwysig gan y bydd athrawon sy'n cael eu grymuso, eu hysgogi a'u hymgysylltu yn fwy effeithiol wrth baratoi a chynllunio gwersi diddorol (Dyment, Hill a Emery, 2015). I gefnogi hyn creda rhai yn gryf bod dysgu y tu hwnt i ffiniau pwnc yn rhoi cyfle i ddysgwyr brofi dysgu dwfn, heriol a pherthnasol (Kerry, 2015; Barnes, 2018; Rowley a Cooper 2009). Cadarnha Ofsted (2010) mewn ysgolion llwyddiannus sy’n gweithredu mentrau trawsgwricwlaidd, nid oedd hynodrwydd pynciau unigol wedi lleihau. Ychwanega Barnes (2015) bod gwersi drawsgwricwlaidd yn ennyn diddordeb ac yn ysgogi blant i eisiau deall a gwybod mwy. Pwysleisia Plowden (1967), nad yw dysgu plant yn perthyn i gategorïau neu pwnc penodol. Felly, bydd sylw creadigol a thrawsgwricwlaidd i'r gwerthoedd hyn yn helpu'r rhai mewn addysg i wneud synnwyr personol a chadarnhaol o'u byd a gobeithio dechrau ei newid er gwell (Barnes 2018). At hyn, casgla eraill bod gwersi trawsgwricwlaidd yn hollbwysig ar gyfer ysgogi cyffro a gwaith neu themâu newydd wrth ysgogi dysgu disgyblion (Parker, Heywood a Jolley, 2012)
Wrth dynnu tua’r terfyn gwêl bod addysgu trawsgwricwlaidd yn caniatáu i blant bennu dyfnder a chyfeiriad y dysgu mewn categorïau pwnc sy'n deillio o thema neu brofiad a rennir (Barnes, 2015). Dengys yr holl dadleuon bod sicr rhai heriau gan addysg trawsgwricwlaidd ond yn bennaf mae’n annog plant i ddatblygu fframweithiau gwybyddol pwerus a gwelwyd gwelliannau mewn dysgu disgyblion (Greenwood, 2013). O’r aseiniad yma rwyf sicr wedi dysgu bod y byd y tu hwnt i'r ystafell ddosbarth yn drawsgwricwlaidd ac mae pob gwrthrych a wneir yn gynnyrch cysylltiadau rhwng pynciau gwahanol (Barnes, 2015) Yn y dyfodol byddaf yn defnyddio strategaethau trawsgwricwlaidd yn fwy wrth sicrhau bod y gwersi yn fuddiol ac fy mod i yn cynnwys fel rhan o wersi lle mae’r dysgwyr yn arwain dysgu. Hefyd byddaf yn gosod themâu sydd angen ei ddewis yn sensitif o fewn cyd-destun trawsgwricwlaidd ac yna mynd i’r afael â materion go iawn a phroblemau dilys drwyddynt sydd yn creu’r amodau ar gyfer meddwl a dysgu creadigol i'r plant.

